Կոնստանտին Նազարով

**Կոնստանտին Ալեքսանդրի Նազարով** (, ), նշանավոր սովետական ռազմական գործիչ։ Խորհրդային Միության հերոս (1945 թվականի փետրվարի 21)։ Հրետանու գեներալ-մայոր (1970)։

## Կենսագրություն
Կոնստանտին Ալեքսանդրի Նազարովը ծնվել է 1923 թվականի օգոստոսի 17-ին Կիսլովոդսկում։ Ազգությամբ հայ է (հայրը ծնունդով Արցախ նահանգից է)։

Միջնակարգ դպրոցն ավարտել է Բաքվում։ 1941 թվականի հունիսից ծառայել է Կարմիր բանակում։ 1941 թվականին ավարտել է Բաքվի 26 կոմիսարների անվան Թբիլիսիի հրետանային հրամանատարական ուսումնարանը։ Կարճ ժամանակ ծառայել է թիկունքի զորքերում։

Լեյտենանտ Նազարովը Հայրենական մեծ պատերազմին մասնակցել է 1942 թվականի մարտի 1-ից։ Կռվել է Հարավ-Արևմտյան ճակատում 846-րդ հրետանային գնդի 277-րդ հրաձգային դիվիզայի կազմում, որպես դասակաի հրամանատար, 1942 թվականի գարնանը և ամռանը մասնակցել է՝ Խարկովի, Օսկոլի և Կուպյանսկի պաշտպանական մարտերին։

1942 թվականի հունիսի 24-ին լեյտենանտ Նազարովը Կուպյանսկում վիրավորվում է և տեղափոխվում Սարատովի մարզի Բալաշով քաղաքի հոսպիտալ։

1942 թվականի մայիսի 9-ից մինչև 1945 թվականը կռվել է 1184-րդ հրետանահակատանկային գնդի կամում Ստալինգրադի, կենտորոնական, Բելառուսի, և 1-ին Բելառուսական ճակատներում։

1943 թվականին դարձել է մարտկոցի հրամանատար, 1945 թվականի սկզբին եղել է գնդի շտաբի պետի տեղակալ։

Մասնակցել է Ստալինգրադի և Կուրսկի ճակատամարտերին։ 1943 թվականին դարձել է ՍՄԿԿ-ի անդամ։

1943 թվականի աշնանը սովետական հետևակային զորամասերը դիրքավորվել էին Սոժ գետի արևմտյան ափին պլացդարմը (մարտադաշտ) ուներ 500 մետր երկարություն և 300 մետր խորություն։ Առաջադրանքը կատարելու համար լետյենանտ Նազարովին պարգևատրեցին Կարմիր Աստղի շքանշանով և ստացավ ավագ լեյտենանտի կոչում։ Հետագայում նա դասվեց այն մարդկանց առաջին շարքերում ովքեր ազատագրեցին Արևմտյան Ուկրաինան և Լեհաստանը։

Գերմանացիները Մենդզժին քաղաքը դարձրել էին հզոր դիմադրության կետ։ Քաղաքի ազատագրման մարտերում ցուցաբերած արիության համար ավագ լեյտենանտ Նազարովը պարգևատրվել է Հայրենական պատերազմի շքանշանով։

1944 թվականի հոկտեմբերի 5-ից 7-ը Նազարովի մարտկոցը մասնակցել է Նարև (Լեհաստան) գետի արևմտյան մասում ընթացող մարտական գործողություններին։ Մասնակցության համար 1945 թվականի փետրվարի 21-ին կապիտան Նազարովին շնորհվել է Խորհրդային Միության հերոսի շքանշան։ 1945 թվականին մասնակցել է Վիսլո-Օդերսյան և Բեռլինի գրավման գործողություններին։ 1945 թվականի հունիսի 24-ին մասնակցել է Հաղթանակի զորահանդեսին։

Հայրենական մեծ պատերազմի ավարտից հետո շարունակել է ծառայությունը Սովետական բանակում։ Ծառայել է հրետանային զորամասերում։

1952 թվականին ավարտել է Պետրոս Մեծի անվան ՌՆՀԶ-ի ռազմական ակադեմիան։

1960 թվականին եղել է հրթիռային գնդի հրամանատար։

1962 թվականին ծառայել է ԽՍՀՄ պաշտպանության նախարարության կադրերի գլխավոր վարչությունում։

1964 թվականին ծառայել է Գլխավոր շտաբի օպերատիվ գլխավոր վարչությունում։

1970 թվականին եղել է հրետանու գենեռալ-մայոր։

1974 թվականի մայիսից դարձել է Գլխավոր շտաբի Կենտրոնական հրամանատարական կետի ղեկավարի տեղակալը։

1987 թվականից պահեստազորում է։ Ապրել է Մոսկվայում

Կոնստանտին Ալեքսանդրի Նազարովը մահացել է 1996 թվականի հոկտեմբերի 8-ին Մոսկվայում։

## Զինվորական կոչումներ
* Լեյտենանտ, 1942 թվականի մարտի 1։
* Ավագ լեյտենանտ, 1943 թվականի աշուն։
* Կապիտան, 1945 թվականի փետրվարի 21
* Գենեռալ-մայոր, 1970 թվական։

## Պարգևներ
* *Արիության և հերոսության համար, գերմանաֆաշիստական զավթիչների դեմ պայքարելու համար* ԽՍՀՄ Գերագույն խորհուրդի նախագահության հրամանով 1945 թվականի փետրվարի 21-ին շնորհվել է Խորհրդային Միության հերոսի կոչում և Լենինի (№ 44692) ու Ոսկե Աստղի շքանշան (№ 6779)։
* Երկու Կարմիր դրոշի շքանշան։
* Երեք Հայրենական պատերազմի շքանշան (1945 թվականի փետրվարի 4, № 133457, 1945 թվականի հունիսի 8, № 219908, 1985 թվականի մարտի 11)։
* Հայրենական պատերազմի շքանշան (1944 թվականի օգոստոսի 10, № 224170)։
* Երկու Կարմիր Աստղի շքանշան (1943 թվականի նոյեմբերի 5, № 309416, 1956 թվականի դեկտեմբերի 30, № 3447965)։
* Հայրենի զինված ուժերին ծառայելու շքանշան (1981)։
* Հայրենի զինված ուժերին ծառայելու 3 աստիճանի շքանշան (1975 թվականի ապրիլի 30, № 8021)։
* Орден «Знак Почёта» (29 августа 1969, № 545777).
* ԽՍՀՄ մեդալներ՝
** «Խիզախության համար» մեդալ (1943 թվականի փետրվարի 5, № 202169)
** «Ստալինգրադի պաշտպանության համար» մեդալ (1944);
** «Բեռլինի գրավման համար» մեդալ։

## Ծանոթագրություններ

## Արտաքին հղումներ
*  Կոնստանտին Ալեքսանդրի Նազարովի հոդվածը ՌԴ ՊՆ կայքում։

Կատեգորիա:Խորհրդային ռազմական գործիչներ
Կատեգորիա:ԽՍՀՄ հայազգի հերոսներ
Կատեգորիա:ԽՄԿԿ անդամներ
Կատեգորիա:Հայրենական մեծ պատերազմի հայ մասնակիցներ